open-index/open-wikipedia-markdown huggingface dataset:
מצעד סוף השנה של בילבורד הוט 100 לשנת 2023

[ממוזער|250px|"[Last Night" בביצוע מורגן וולן  הגיע למקום הראשון במצעד סוף השנה של בילבורד הוט 100 לשנת 2023. הוא ניצב בראש הדירוג השבועי של אותו מגזין למשך שישה עשר שבועות לא רצופים. ברשימה זו נכללו שמונה משיריו של וולן – יותר מכל אמן אחר – כולם מתוך האלבום *[[One Thing at a Time]]*.]]
**מצעד סוף השנה של בילבורד הוט 100 לשנת 2023** הוא רשימת השירים המצליחים ביותר בארצות הברית לסיכום שנת 2023 של הבילבורד הוט 100. החל מ-19 בנובמבר נאספו נתוניו לאורך השנה על ידי חברת לומינייט עד ל-21 באוקטובר 2023. הרשימה פורסמה ב-21 בנובמבר 2023.

## רשימת סוף השנה
[ממוזער|250px|ארבעה משיריה של [טיילור סוויפט  נכנסו ל-40 המקומות הראשונים של מצעד סוף השנה: "Anti-Hero" במקום הרביעי, "Cruel Summer" במקום ה-18, "Karma" (בהשתתפות אייס ספייס) במקום ה-27 ו-"Lavender Haze" במקום ה-32.]]
[ממוזער|250px|הזמרת [סיזה  הכניסה ארבעה שירים מאלבום האולפן השני שלה, *[[SOS (אלבום של סיזה)|SOS]]*: "Kill Bill" במקום השלישי, "Snooze" במקום התשיעי, "Shirt" במקום ה-51 ו-"Nobody Gets Me" במקום ה-77.]]
[ממוזער|250px|ל[דרייק (מוזיקאי)|דרייק  חמישה שירים ברשימה, ששניים מתוכם נכללו באלבומו המשותף עם 21 סבאג', *[[Her Loss]]*: "Rich Flex" ו-"Spin Bout U" במקומות ה-14 וה-43 בהתאמה.]]
[ממוזער|250px|הראפרית [אייס ספייס  הצליחה להכניס ארבעה משיריה למצעד: הרמיקסים בהשתתפותה ל-"Boy's a Liar" של PinkPantheress (20) ול-"Karma" של טיילור סוויפט (27) ושיתופי הפעולה עם ניקי מינאז' "Barbie World" (46) ו-"Princess Diana" (69).]]
[ממוזער|250px|שלושה שירים מתוך הפסקול '''' של הסרט הקולנועי "[ברבי (סרט)|ברבי" (2023) נכנסו לרשימה: "Dance the Night" של דואה ליפה  במקום ה-35, "Barbie World" של ניקי מינאז' ואייס ספייס בהשתתפות אקווה במקום ה-46 ו-"" של בילי אייליש במקום ה-81.]]

## ראו גם
* בילבורד הוט 100 (2023)

## הערות שוליים

קטגוריה:מצעדי הבילבורד
קטגוריה:מצעדי מוזיקה מ-2023
קטגוריה:2023 במוזיקה האמריקאית
קול אנד דה גאנג

260px|ממוזער|קול אנד דה גאנג, 2012
**קול אנד דה גאנג** (באנגלית: **Kool & the Gang**) היא להקת רית'ם אנד בלוז, נשמה ופאנק אמריקאית שנוסדה בשנת 1964 בעיר ג'רזי סיטי אשר במדינת ניו ג'רזי שבארצות הברית. חבריה המייסדים של הלהקה כוללים את האחים רוברט "קול" בל ורונלד בל, דניס תומאס, רוברט מיקנס, צ'ארלס סמית', ג'ורג' בראון, וודרו ספארו וריקי וסטפילד. לאורך השנים הרכב הלהקה השתנה פעמים רבות והלהקה שילבה סגנונות מוזיקליים רבים ברפרטואר שלה, כולל מוזיקת ג'אז, רית'ם אנד בלוז, מוזיקת נשמה, מוזיקת פאנק, מוזיקת דיסקו, מוזיקת רוק ומוזיקת פופ. בשנת 1969 הלהקה הוציאה לשווקים את אלבום הבכורה שלהם "Kool and the Gang".

הלהקה זכתה לראשונה להצלחה גדולה כאשר האלבום הרביעי של הלהקה, "Wild and Peaceful", יצא לשווקים בשנת 1973 והוא הכיל שני סינגלים שנכנסו למצעד עשרת השירים המובילים בארצות הברית - "Jungle Boogie" ו-"Hollywood Swinging". לאחר מכן הלהקה חוותה תקופה של דעיכה עד אשר הלהקה זכתה להצלחה מסחרית נוספת בין השנים 1979 ל-1986 בעקבות השותפות של הלהקה עם המפיק הברזילאי אומיר דאודטו ובעקבות הצטרפותו של הזמר ג'יימס טיילור להרכב. האלבומים המצליחים ביותר של הלהקה בתקופה זו כוללים את "Ladies' Night" (שיצא לשווקים בשנת 1979), "" (שיצא לשווקים בשנת 1980), ו-"Emergency" (שיצא לשווקים בשנת 1984) שהיה האלבום הנמכר ביותר של הלהקה אשר מכר מעל לשני מיליון עותקים בארצות הברית לבדה. הלהיטים הגדולים ביותר של הלהקה באותה התקופה כללו את "Ladies' Night", את השיר "Celebration" שהגיע למקום הראשון במצעד האמריקני, "Get Down on It", ""Joanna", "Milled" ו-"Cherish". הלהקה ממשיכה להופיע ברחבי העולם, כולל כמופע חימום ללהקת הרוק האמריקנית ואן היילן ב-2012 וכמו כן הלהקה ערכה סבב ההופעות בשנת 2014 לציון חמישים שנות קיומה של הלהקה.

לאורך השנים זכתה הלהקה בפרסים רבים, כולל שני פרסי גראמי, ושבעה פרסים בטקס פרסי המוזיקה האמריקאית. כמו כן, ללהקה יש כוכב בשדרת הכוכבים של הוליווד. הדיסקוגרפיה של הלהקה כוללת 23 אלבומי אולפן ו-70 סינגלים. לאורך השנים הלהקה להקה מכרה מעל ל-70 מיליון אלבומים ברחבי העולם.

## דיסקוגרפיה
;אלבומי אולפן
* 1969 - Kool and the Gang
* 1972 - Music Is the Message
* 1972 - Good Times
* 1973 - Wild and Peaceful
* 1974 - Light of Worlds
* 1975 - Spirit of the Boogie
* 1976 - Love & Understanding
* 1976 - Open Sesame
* 1977 - The Force
* 1978 - 
* 1979 - Ladies' Night
* 1980 - 
* 1981 - Something Special
* 1982 - As One
* 1983 - In the Heart
* 1984 - Emergency
* 1986 - Forever
* 1989 - Sweat
* 1992 - Unite
* 1996 - State of Affairs
* 2001 - Gangland
* 2004 - The Hits: Reloaded
* 2007 - Still Kool
* 2013 - Kool for the Holidays
* 2021 - Perfect Union
* 2023 - People Just Wanna Have Fun

## קישורים חיצוניים

* 

* 

קטגוריה:להקות אמריקאיות
קטגוריה:זוכי פרס גראמי
קטגוריה:זוכי פרס המוזיקה האמריקאית
קטגוריה:הרכבים ולהקות שהונצחו בשדרת הכוכבים של הוליווד
קטגוריה:להקות שהוקמו בשנת 1964
דב סנדרוב

**דב (דובי) סנדרוב** (4 באפריל 1949, כ"ח בניסן ה'תש"ט – 8 במרץ 2022, ה' באדר ב' ה'תשפ"ב) היה איש חינוך ופוליטיקאי ישראלי, שכיהן כראש המועצה הנבחר הראשון של המועצה המקומית קציר-חריש, ויו"ר פורום הרשויות הקטנות בישראל, בשנים 1998–2003. לפני כן, ניהל את בית-הספר האזורי "שקד", בצפון השומרון, בשנים 1983–1998.

## ביוגרפיה
דב (דובי) סנדרוב נולד בתל אביב. הוריו היו טובה ושמעון. דב היה הבן האמצעי במשפחה; קדמה לו אחותו בתיה מלמד כהן, ילידת 1947. האח הצעיר, חנוך סנדרוב, יליד 1951, נפל במלחמת יום הכיפורים.

משפחת סנדרוב התגוררה בתל אביב, ברחוב אחד העם. כאשר דב היה בן 13 הוא עבר ללמוד ולגור בקיבוץ איילון, ולאחר כשנתיים עבר לקיבוץ מרחביה שם סיים את לימודיו. דב התגייס לצה"ל בשנת 1968 ושירת כלוחם בסיירת גולני. במהלך שירותו הצבאי הכיר את אשתו, רבקה, איתה התחתן בתום השירות, לשניים ארבעה ילדים.

בבחירות למועצה המקומית קציר-חריש ב-1998 נבחר סנדרוב לראשות המועצה. הוא כיהן בתפקיד קדנציה אחת.

ב מוקם סנדרוב במקום השלושים ברשימת הדרך השלישית. המפלגה לא עברה את אחוז החסימה.

## הערות שוליים

2023 11
קטגוריה:חריש: אישים
קטגוריה:ישראלים שנולדו ב-1949
קטגוריה:ישראלים שנפטרו ב-2022
סויוז MS-01

**סויוז MS-01** (ברוסית:**Союз МС-01**) היא חללית סויוז ששוגרה לחלל ב-7 ביולי 2016 מקוסמודרום בייקונור ונחתה ב-30 באוקטובר 2016. החללית שוגרה למפגש עם תחנת החלל הבינלאומית כשעל סיפונה איש צוות שהתווסף למשלחת מס' 48 לתחנת החלל הבין-לאומית.

זו הייתה הטיסה הראשונה של חללית "סויוז" מדגם "MS". בדגם זה הותקנה מערכת ניווט ובקרה חדשה, הוגדלה יכולת של פאנל סולארי ובוצעו שינויים טכניים נוספים.
## הצוות
*  אנטולי איוואנישין - מפקד
*  קת'לין רובינס - מהנדס טיסה
*  טקויה אונישי - מהנדס טיסה

### צוות גיבוי
*  אולג נוביצקי - מפקד
*  תומא פסקה - מהנדס טיסה
*  פגי ויטסון - מהנדסת טיסה

## תיאור המשימה
החללית הייתה מתוכננת לשיגור ב-21 ביוני. לצורך ביצוע בדיקות נוספות הוחלט לדחות את השיגו לחודש יולי.

חללית "סויוז MS-01" שוגרה ב-7 ביולי 2016 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "ראסווט" של תחנת החלל הבין-לאומית ב-7 ביולי ללא בעיות. באותה עת בתחנת החלל שהתה משלחת מס' 48 בפיקוד ג'פרי ויליאמס.

צוות החללית הצטרף למשלחת שגדלה ל-6 אנשי צוות. בהמשך הם עברו למשלחת מס' 49.

"סויוז MS-01" נשארה מחוברת לתחנת החלל כחללית חירום.

ב-30 באוקטובר 2016 החללית התנתקה מתחנת החלל וחזרה לכדור הארץ עם אותו צוות שהיה בהמראה.

עם ניתוק החללית מתחנת החלל החלה לפעול משלחת מס' 49 לתחנת החלל הבין-לאומית.

## קישורים חיצוניים

* מידע על הטיסה
* תיאור המשימה

קטגוריה:תוכנית סויוז
קטגוריה:2016 ברוסיה
בית הכנסת החדש (שיראז)

**בית הכנסת החדש בשיראז** (בפרסית: **کنیسه حاداش**) הוא בית כנסת בשכונה היהודית העתיקה, מעלי עבאד בשיראז, איראן.

ב-26 בדצמבר 2017 חולל בית הכנסת על ידי אלמונים. שני ספרי תורה של בית הכנסת נקרעו לחלוטין. סידורים וספרי קודש נוספים נמצאו בחדר השירותים ואף הושלכו לאסלה. יומיים לאחר המקרה חולל בית כנסת נוסף, בית הכנסת קאשי בשיראז.

הפדרציה של יהודי איראן בלוס אנג'לס וניו יורק הביעה דאגה מהוונדליזם בבית הכנסת החדש בשיראז ודרשה את עונשם של האחראים לכך. על פי הדיווחים, משטרת איראן פתחה בחקירת האירוע.

## ראו גם
* יהדות איראן
* קהילת יהודי שיראז

## קישורים חיצוניים
תמונות של בית הכנסת החדש - 2011

## הערות שוליים

קטגוריה:איראן: בתי כנסת
קטגוריה:שיראז: מבנים
קטגוריה:יהדות שיראז
מערכת סגריר-אבא

**מערכת סגריר-אבא** הייתה מערכת מוטסת על גבי מסוק אנפה (בל 212) שעשתה שימוש בהפלת אבני חצץ קטנות מאד – שאמורות לגרום פגיעות קלות בלבד – לצורך פיזור הפגנות אלימות ומהומות. המערכת הייתה בשימוש חיל האוויר הישראלי.

## רקע
בזמן האינתיפאדה הראשונה עלה הצורך בשיטה לפיזור מהומות המוניות מבלי לגרום לפגיעה בנפש. בחיל האוויר פותחה מערכת שהייתה התאמה אווירית לרעיון החצצית הקרקעית.

## מבנה המערכת
לצידו של מסוק אנפה הותקן מכל חצץ ובתחתיתו משפך. בתחתית המשפך היה פתח שניתן היה לפתוח אותו באמצעות ידית. את המכל אפשר היה למלא בחצץ מתוך ארגזים שהיו בבטן המסוק. כשהמכונאי המוטס היה מפעיל את ידית הפתיחה החצץ היה נשפך מטה מכוח הכובד..

## שיטת ההפעלה
ביצוע יעף הטלה מעל המפגינים מגובה של כ־300 רגל (כ-100 מטר) ובמהירות של 60 קשר (כ-110 קמ"ש).

## שימוש
במערכת בוצע שימוש מספר פעמים בזמן האינתיפאדה הראשונה. לאחר מכן היא נזנחה ולא נעשה בה יותר שימוש.

## ביאורים

## הערות שוליים

קטגוריה:אמצעי לחימה ישראליים
קטגוריה:נשק אל-הרג
קטגוריה:הסכסוך הישראלי-פלסטיני
קטגוריה:אמצעים לפיזור הפגנות
משלחת מס' 46 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בזמן פעילות המשלחת
**משלחת מס' 46** (באנגלית: **Expedition 46**) הייתה משלחת לתחנת החלל הבין-לאומית שפעלה מ-11 בדצמבר 2015 ועד ל-2 במרץ 2016. מפקד המשלחת היה סקוט קלי מארצות הברית. המשלחת פעלה במשך 82 ימים.

## הרכב המשלחת

## פעילות המשלחת
פעילות המשלחת החלה ב-11 בדצמבר 2015 עם עזיבת חללית סויוז TMA-17M בה היה חלק של המשלחת מס' 45. באותה עת בתחנת החלל נותרו 3 אנשי צוות כולל מפקד משלחת מס' 45 סקוט קלי שמונה למפקד משלחת מס' 46.

במשך פעילות המשלחת לתחנת החלל הייתה מחוברת חללית מטען פרוגרס M-29M שהגיע ב-2 באוקטובר עם 2,369 ק"ג אספקה. החללית הייתה מחוברת למודול "זבזדה". החללית התנתקה מתחנת החלל במרץ 2016.

ב-7 בדצמבר 2015 בעזרת זרוע רובוטי קנדארם2 צוות לכד חללית מטען מדגם Cygnus CRS OA-4. בהמשך חללית אספקה חוברה למודול "יוניטי" של תחנת החלל וצוות החל בפירוק הציוד בהיקף של כ-3,513 ק"ג שהגיע עם החללית כולל 11 לווייני מסדרת Flock-2e של חברת Planet Labs ו-7 לוויינים אמריקאים נוספים. כל הלוויינים שוחררו למסלול על ידי משלחות המשך. רוב פעילויות הקשורות עם מטען החללית בוצעו על ידי משלחת מס' 46 ו-47. ב-19 בפברואר 2016 חללית אספקה שוחררה לטיסת חזרה לכדור הארץ.

ב-15 בדצמבר למודול "ראסווט" התחברה חללית "סויוז TMA-19M" וצוות המשלחת גדל ל-6 אנשים.

ב-19 בדצמבר מתחנת החלל התנתקה חללית אספקה פרוגרס M-28M שהגיע ב-5 באוגוסט עם 2,381 ק"ג אספקה. החללית הייתה מחוברת למודול "פירס".

ב-21 בדצמבר סקוט וקופרה ביצעו פעילות חוץ-רכבית שנמשכה כ-3 שעות. מטרת הפעילות הייתה תיקון תקלה עם ציוד נייד שנתקע על סקציה S0.

ב-23 בדצמבר לתחנת החלל התחברה חללית מטען פרוגרס MS-01. החללית התחברה למודול "פירס" עם 2,435 ק"ג אספקה. החללית התנתקה מתחנת החלל ביולי 2016.

ב-15 בינואר 2016 פיק וקופרה ביצעו פעילות חוץ-רכבית שנמשכה כ-5 שעות. הפעילות הופסקה עקב הופעת נוזלים בחליפת חלל של קופרה.

ב-3 בפברואר וולקוב ומלנצ'נקו ביצעו פעילות חוץ-רכבית שנמשכה כ-5 שעות. מטרת הפעילות הייתה ביצוע עבודות תחזוקה.

ב-29 בינואר שוחררו לווייני AggieSat-4 ו-Bevo-2 שהגיעו עם חללית אספקה בפברואר. יתר הלוויינים שוחררו לחלל בהמשך על ידי משלחת מס' 48.

ב-3 בפברואר וולקוב ומלנצ'נקו ביצעו פעילות חוץ-רכבית שנמשכה כ-5 שעות. מטרת הפעילות הייתה ביצוע עבודות תחזוקה.

חברי המשלחת ביצעו מספר רב של ניסויים מדעים בתחומים שונים.

ב-2 במרץ קלי, קורניינקו וולקוב נכנסו לחללית "סויוז TMA-16M" וחזרו לכדור הארץ. קורנייינקו וסקוט סיימו שהות של כשנה בתחנת החלל. אחריות על תחנת החלל הבין-לאומית עברה למשלחת מס' 47 לתחנת החלל הבין-לאומית.

## קישורים חיצוניים

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 46 בתחנת החלל הבין-לאומית
* תיאור פעילות של הצוות הרוסי בתחנת החלל
* תיאור פעילות חללית אספקה פרוגרס M-28M
* תיאור פעילות חללית אספקה פרוגרס M-29M
* נתונים על משימה של חללית אספקה פרוגרס MS-01
*תיאור פעילות של Cygnus CRS OA-4

## הערות שוליים

קטגוריה:תחנת החלל הבין-לאומית
פעולה פסיכומוטורית

**פעולה פְּסִיכוֹמוֹטוֹרִית** היא פעולה אשר נסמכת על הקשר בין תפקודים קוגניטיביים לתנועה גופנית. כישורים פסיכומוטורים באים לידי ביטוי במיומנויות גופניות כגון תנועה, קואורדינציה, מניפולציה, מיומנות, חן, כוח, מהירות - פעולות אשר מדגימות את המיומנויות המוטוריות העדינות או הגסות, כגון שימוש בכלים או כלים מדויקים והליכה. ספורט וריקוד הם התחומים העשירים ביותר של מיומנויות פסיכומוטוריות גסות.

דוגמאות התנהגותיות כוללות נהיגה במכונית, זריקת כדור ונגינה בכלי נגינה. במחקר בנושא למידת מיומנויות פסיכומוטוריות ניתנת תשומת לב ללמידה של פעילות מתואמת המערבת את הידיים, הידיים, האצבעות והרגליים, בעוד שתהליכים מילוליים אינם מודגשים.

## שלבי התפתחות פסיכומוטורית
על פי מודל שלושת השלבים של פול פיץ  ומייקל פוזנר , כאשר לומדים מיומנויות פסיכומוטוריות, אנשים מתקדמים בשלבים הבאים: השלב הקוגניטיבי, השלב האסוציאטיבי והשלב האוטונומי. השלב הקוגניטיבי מתאפיין בתנועות איטיות ומגושמות שהלומד מנסה לשלוט בהן. על הלומד לחשוב על כל תנועה לפני שהוא מנסה אותה. בשלב האסוציאטיבי, הלומד מבלה פחות זמן במחשבה על כל פרט, אולם התנועות עדיין אינן חלק קבוע מהמוח. בשלב האוטונומי, הלומד יכול לחדד את המיומנות באמצעות תרגול, אך אינו צריך עוד לחשוב על התנועה.

### גורמים המשפיעים על מיומנויות פסיכומוטוריות
* משוב פסיכולוגי
* כמות התרגול
* מורכבות המשימה
* חלוקת עבודה
* תמריצים מניעים
* גורמים סביבתיים

## תיעוד פעולות מוטוריות
קליפת המוח הקדם-מוטורית מעורבת ביצירה ובשימור של זיכרונות ומיומנויות. כאשר אדם לומד תנועות פיזיות, הדבר מוביל לשינויים בקליפת המח המוטורית. ככל שתנועה מתורגלת יותר, כך הקידוד העצבי מתחזק. מחקר בחן כיצד נוירונים בקליפת המוח הקדם-מוטורית מעבדים תנועות ונמצא שנוירונים אלו משנים את התנהגותם במהלך ואחרי ביצוע משימות.

## ראו גם
* אגיטציה פסיכומוטורית
* האטה פסיכומוטורית

## קישורים חיצוניים
* 

## הערות שוליים

קטגוריה:פיזיולוגיה
קטגוריה:פסיכולוגיה קוגניטיבית
קטגוריה:שליטה מוטורית
אמיל סטלה

**אמיל נסטור סטלה** (בפינית: **Eemil Nestor Setälä**; 27 בפברואר 1864 – 8 בפברואר 1935) היה פוליטיקאי פיני ויושב ראש הסנאט של פינלנד, מספטמבר 1917 עד נובמבר 1917, כאשר חיבר את הכרזת העצמאות הפינית.

נוסף על פעילותו הפוליטית, היה בלשן, פרופסור לשפה וספרות פינית באוניברסיטת הלסינקי מ-1893 עד 1929. הוא היה בעל השפעה רבה על חקר השפה הפינית, מייסד מכון המחקר Suomen suku ("משפחת השפה הפינית"), ויוצר האלפבית הפונטי האוראלי.

## ביוגרפיה
שמאל|ממוזער|סטלה ראשון מימין שורה אחורית. יחד עם בלשנים ופולקלוריסטים פינים משפיעים
סטלה נולד ב-1864. ב-1892 התחתן עם הסופרת והעורכת, הלמי קרון , והיא קיבלה את השם Setälä שבו השתמשה עד שהשניים התגרשו ב-1913. גירושים היו חריגים בתקופה זו בפינלנד.

האדריכלית והסופרת סלמה סטלה  הייתה בתם.

פעילותו הפוליטית הביאה אותו להיבחר מספר פעמים לפרלמנט, למפלגה הפינית הצעירה ולמפלגת הקואליציה הלאומית. למשך תקופה קצרה בתום מלחמת העולם הראשונה, שימש סטלה כראש המדינה כיושב ראש הסנאט. מאוחר יותר כיהן סטלה בתפקידי קבינט כמו שר החינוך (1925) ושר החוץ (1925–1926).

בשנים 1927–1930 היה נציג פינלנד לדנמרק והונגריה.

מ-1926 עד 1935 היה דקאן אוניברסיטת טורקו.

נקבר בבית הקברות הייטנימי בהלסינקי.

## קישורים חיצוניים

* 
* 

## הערות שוליים

קטגוריה:בוגרי אוניברסיטת הלסינקי
קטגוריה:שרי החוץ של פינלנד
קטגוריה:אישים שהונצחו על בולי פינלנד
קטגוריה:מעוטרי מסדר הוורד הלבן של פינלנד
קטגוריה:ילידי 1864
קטגוריה:נפטרים ב-1935
משלחת מס' 47 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תיאור תחנת החלל לאחר הוספת מודול BEAM
שמאל|ממוזער|200px|תחנת החלל בזמן פעילות המשלחת

**משלחת מס' 47** (באנגלית: **Expedition 47**) הייתה משלחת לתחנת החלל הבין-לאומית שפעלה מ-2 במרץ 2016 ועד ל-18 ביוני 2016. מפקד המשלחת היה טימותי קופרה מארצות הברית. המשלחת פעלה במשך 108 ימים.

במהלך פעילות המשלחת באפריל התווסף מודול BEAM.
## הרכב המשלחת

## פעילות המשלחת
פעילות המשלחת החלה ב-2 במרץ 2016 עם עזיבת חללית סויוז TMA-18M בה היה חלק של המשלחת מס' 46. באותה עת בתחנת החלל נותרו 3 אנשי צוות.

ב-19 במרץ למודול "פואיסק" התחברה חללית "סויוז TMA-20M" וצוות המשלחת גדל ל-6 אנשים.

ב-26 במרץ 2016 בעזרת זרוע רובוטי קנדארם2 לכד הצוות חללית אספקה מדגם Cygnus CRS OA-6. בהמשך חללית אספקה חוברה למודול "יוניטי" של תחנת החלל והצוות החל בפירוק הציוד בהיקף של כ-3,395 ק"ג שהגיע עם החללית כולל 20 לוויינים מסדרת Flock-2d של חברת Planet Labs ולוויין Diwata. כל הלוויינים שוחררו למסלול על ידי משלחות המשך. ב-14 ביוני 2016 שוחררה חללית האספקה לטיסת חזרה לכדור הארץ עם 1,855 ק"ג של אשפה. ב-20 ביוני שוחררו מהחללית למסלול 4 לווייני Lemur-2 של חברת Spire Global. ב-22 ביוני החללית נכנסה לאטמוספירה ונשרפה.

ב-30 במרץ חללית אספקה פרוגרס M-29M התנתקה מתחנת החלל ונכנסה לאטמוספירה. היא הגיעה ב-2 באוקטובר.

ב-2 באפריל לתחנת החלל התחברה חללית אספקה פרוגרס MS-02. החללית התחברה למודול "פירס" עם 2,425 ק"ג אספקה כולל לוויין "TOMSK TPU 120" ששוחרר למסלול באוגוסט על ידי משלחת מס' 48 לתחנת החלל הבין-לאומית. החללית התנתקה מתחנת החלל באוקטובר 2016.

ב-10 באפריל 2016 בעזרת זרוע רובוטי קנדארם2 לכד הצוות חללית אספקה מדגם SpaceX CRS-8. בהמשך חוברה חללית האספקה למודול "הרמוני" של תחנת החלל והצוות החל בפירוק הציוד בהיקף של כ-3,136 ק"ג. בחללית אספקה זו הגיע מודול חדש - BEAM. ב-11 במאי 2016 חללית האספקה שוחררה לטיסת חזרה לכדור הארץ ונחיתה באוקיינוס השקט.

ב-13 באפריל בעזרת המדחפים של פרוגרס MS-02 בוצע שינוי גובה מסלול של תחנת החלל.

ב-17 באפריל שוחרר למסלול לוויין Diwata שהגיע במרץ.

ב-16 במאי בוצעו עבודות לשחרור למסלול לוויינים אמריקאים שהגיעו לתחנת החלל בחללית אספקה Cygnus CRS OA-4 בדצמבר 2015: MINXSS, CADRE, STMSat 1, Nodes 2 ,Nodes 1. 

ב-17 במאי החל שחרור לוויינים Flock 2e וחלק מלווייני 'Flock 2e. פעילות זו הסתיימה ב-1 ביוני. יתר לווייני 'Flock 2e שחוררו ב-14 בספטמבר על ידי משלחת מס' 48 לתחנת החלל הבין-לאומית.

ב-28 במאי צוות תחנת החלל החל בניפוח מודול BEAM והכנתו לשימוש. זה מודול בנפח של 16 מ"ק שמותאם לאחסון פריטים שונים. במקור הוא היה מיועד לפעילות של שנתיים. לאור ההצלחה, השימוש במודול הוארך עד לשנת 2028.

חברי המשלחת ביצעו מספר רב של ניסויים מדעיים בתחומים שונים.

ב-18 ביוני קופרה, פיק ומלנצ'נקו נכנסו לחללית "סויוז TMA-19M" וחזרו לכדור הארץ. האחריות על תחנת החלל הבין-לאומית עברה למשלחת מס' 48 לתחנת החלל הבין-לאומית.

## קישורים חיצוניים

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 47 בתחנת החלל הבין-לאומית
* תיאור פעילות של הצוות הרוסי בתחנת החלל
* תיאור פעילות חללית אספקה פרוגרס M-29M
* נתונים על משימה של חללית אספקה פרוגרס MS-02
* משימה של SpaceX CRS-8
* מידע על Cygnus OA-6
* נתוני טיסה Cygnus_OA-6

## הערות שוליים

קטגוריה:תחנת החלל הבין-לאומית
ארנסט פרנץ פון וייזל

**ארנסט פרנץ** (יעקב) **פון וייזל** (בגרמנית: **Ernst Franz von Weisl**; 3 במאי 1857 – 18 ביוני 1931) היה משפטן יהודי אוסטרי. מראשוני יהודי וינה שהצטרפו לתמיכה ברעיונות הציונות של הרצל. נודע כמי שניסח את חוקת השיפוט הצבאית של האימפריה האוסטרו־הונגרית.

## ביוגרפיה
ארנסט פרנץ בן וולף וייזל, נולד ב-3 במאי 1857 בסאבכליץ (Sabechlitz)  שבבוהמיה (כיום חלק מהמרחב העירוני של פראג).

למד באוניברסיטת פראג בין השנים 1874–1878, אז השלים את לימודי הדוקטורט במשפטים. זמן מה עבד כעורך דין בפראג, ובשנת 1886 התיישב בבירה וינה. נישא לשרלוטה לבית פופר-מיכלופ.

התמתחותו העיקרית הייתה בתחום המשפט הצבאי, שבו פרסם מספר יצירות. עבודתו העיקרית שהקנתה לו פרסום רב, הייתה ניסוח חוקה לשיפוט הצבאי של האימפריה האוסטרו־הונגרית, שלאחר אישורה בפרלמנט הפכה לחוקה הצבאית המודרנית הראשונה, והחליפה את החוקה בת 200 השנים שנהגה באימפריה מאז ימי הקיסרית מריה תרזה.

בשנת 1915 התמנה לסגן התובע הכללי הצבאי.

במסגרת שירותו הצבאי, זכה ב-1912, לעיטור מסדר כתר הברזל  מדרגה שלישית. וב-1918 זכה בתואר אצולה.

פון וייזל היה מעורב בתחום ההגירה, וכיהן בין השנים 1905–1919 כנשיא האגודה הקולוניאלית האוסטרו-הונגרית.

כמשפטן, כיהן כנשיא לשכת עורכי הדין הבינלאומית (1923–1929) ושל ההסתדרות הציונית החדשה. כן כיהן כנשיא ה-"Allgemeine Kreditvereinsbank" (הבנק הכללי לאשראי) בווינה, כחבר הנהלת בנק בוהמיה בפראג וכדירקטור בכמה חברות ביטוח.

פון וייזל היה מראשוני היהודים בווינה שתמכו ברעיונות הציוניים של הרצל. בנו בנימין זאב פון וייזל הלך בעקבותיו בפעילות הציונית ואחרי שפגש בזאב ז'בוטינסקי היה לאחד מראשוני וראשי התנועה הרוויזיוניסטית.

## משפחתו
היה נשוי לשרלוטה לבית פופר-מיכלופ, והם ניהלו אורח חיים דתי, נולדו להם בת ושני בנים:

* מריאנה בת'  (1889–1984) - הייתה משפטנית פמיניסטית, האישה האוסטרית הראשונה שזכתה לתואר דוקטור למשפטים ב-1921. ב-1906 היא נישאה לפילוסוף הפרוטסטנטי קרל בת' שנחשב לאחד האבות המייסדים של תחום הפסיכולוגיה של הדת והתנצרה. בדצמבר 1938 הוסרה ממרשם לשכת עורכי הדין האוסטרית בשל יהדותה, המשפחה נמלטה לארצות הברית ומריאנה לימדה שם במוסדות אקדמיים שונים. גם בעלה, שהיה דקאן הפקולטה התאולוגית הפרוטסטנטית באוניברסיטת וינה, המשיך בקריירה אקדמית תאולוגית בארצות הברית.
* בנימין זאב - (1896–1974) שהיה מראשוני התנועה הרוויזיוניסטית עלה לארץ ישראל והתיישב בגדרה שבה חי ופעל עד מותו.
* גיאורג מרטין - (1898–1974) המשיך להתגורר באוסטריה עד פטירתו.

## לקריאה נוספת
;על משפחת פון וייזל
* שרלוטה פון-וייזל, **הספר של סבתא שרלוטה: תולדות משפחה, 1934-1660**, מגרמנית: אלדעה קרסיקוב (לבית פון וייזל) ודן פון וייזל; הביאה לבית הדפוס וערכה: ניבה פון וייזל, תשס"ח 2008

## קישורים חיצוניים
* וייזל, ארנסט פרנץ פון־, במהדורה המקוונת של הלקסיקון הביוגרפי האוסטרי 1815–1950 
* נכדת המנהיג, כתבה על נינתו ניבה פון וייזל, בגיליון 23 בינואר 1980 של "העולם הזה", עמוד 37

## הערות שוליים

קטגוריה:נפטרים ב-1931
קטגוריה:יהודים אוסטרים
קטגוריה:יהודים בצבא האוסטרו-הונגרי
קטגוריה:יהודים בצבא האוסטרו-הונגרי במלחמת העולם הראשונה
קטגוריה:אצולה יהודית אוסטרית
קטגוריה:ציונים ילידי המאה ה-19
פון וייזל

**פון וייזל** (בגרמנית: **von Weisl**) היא משפחה יהודית אוסטרית בעל תואר אצולה.

קטגוריה:משפחות יהודיות
מיזיתרה

**מִיזִיתְרָה** (ביוונית: **μυζήθρα**) היא גבינת מי גבינה יוונית מחלב כבשים או עיזים או גבינת מי גבינה מעורבבת עם חלב. היא נמכרת הן כגבינה טרייה, בדומה לריקוטה האיטלקית, והן כגבינה מגוררת מיובשת במלח, בדומה לריקוטה סַלַּטָה איטלקית (ריקוטה מומלחת). היחס בין החלב למי הגבינה הוא 7 עד 3 בדרך כלל.

היא מיוצרת בעיקר באי כרתים אך נפוצה ברחבי יוון. היא זהה בעצם לגבינת אנתוטירוס (Anthotyros) אם כי האחרון עשוי להכיל מעט חלב פרה. בקפריסין גבינה דומה ידועה בשם "אנארי" (Anari-Αναρή ביוונית, וגם בקפריסין הטורקית שם נקראת "לור" (Lor) בטורקית).

## הייצור
מיזיתרה עשויה מחלב כבשים גולמי (לא מפוסטר) או של עיזים באופן הפשוט ביותר האפשרי: מביאים את החלב לרתיחה איטית למשך מספר דקות ולאחר מכן מקרישים אותו על ידי הוספת אנזים הגבנה או מי גבינה מאצוות ייצור גבינה קודמת או בצורה אחרת. מוסיפים חומר חומצי כלשהו כגון מיץ לימון, חומץ או אפילו ענף עץ תאנה שבור טרי. ברגע שנוצרו גרגירים מוקרשים העיסה נמזגת לתוך שקית בד גבינה הנתלית לניקוז המים. ניתן להשתמש במי הגבינה שנוטפים מהשקית כדי לקרוץ כאמור את המנה הבאה של מיזיתרה. לאחר מספר ימים נוצרת עיסת מיזיתרה מתוקה, לחה ורכה שמעוצבת בצורת שקית התלייה עם תחתית מעוגלת וחלק עליון חרוטי ומקומט. בשלב זה הגבינה הגולמית נקרא "מתוקה" או "מיזיתרה טרייה" וניתן לאכול אותה כך או להשתמש בה לאפיית פשטידות.

## קסינומיזיתרה
מיזיתרה שמומלחת ומתיישנת הופכת יבשה יותר, צפופה יותר, מלוחה וחמוצה יותר. הקסינומיזיתרה הזו (שפירושה מיזיתרה חמוצה) מגוררת בדרך כלל.

## הגשה
[שמאל|ממוזער|280x280 פיקסלים| ייצור מיזיתרה מיושנת ב[אכאיה פלופונסוס]]
הגבינה רכה, לבנה כשלג, קרמית ולחה. מכיוון שלא מוסיפים מלח למיזיתרה יש לה טעם כמעט מתוק וחלבי. אוכלים אותה כקינוח עם דבש או כמזה עם זיתים ועגבנייה. היא משמשת כגבינה שולחנית, כמו גם בסלטים, מאפים ובאפייה, בעיקר של פשטידות גבינה קטנות (בגודל חופן) ובפיתה ספאקיאני (פשטידה מאזור ספאקיה).

בצורתה המלוחה והמיושן היא נחשבת לגבינה המגוררת פאר אקסלנס של המטבח היווני, ומתאימה במיוחד לזילוף מעל פסטה חמה.

## [[טופונימיה]]
העיירה מיסטרס לוקחת את שמה מגבעה בצורת חרוט, הנקראת מיזיתרה בגלל הדמיון שלה לגבינה (סטיבן רנצ'מן, אלפבית מטייל, "מורה").

## ראו גם
* רשימת גבינות
* המטבח של יוון
* מנורי - עוד גבינת כבשים יוונית, בטעם דומה, לא יבשה כמו מיזיטרה
## הערות שוליים

קטגוריה:גבינות עיזים
קטגוריה:גבינות כבשים
חוזה חברתי חדש

**חוזה חברתי חדש** (הולנדית: **Nieuw Sociaal Contract**) היא מפלגה פוליטית בהולנד שהושקה והובלה על ידי פיטר אומטזיכט. המפלגה מתמקדת בנושאים של ממשל תקין ורווחה. אחד ממנהיגיה, קספר ולדקאמפ, כיהן כשר החוץ של הולנד עד אוגוסט 2025 והיה אחראי במידה רבה למדיניותה האנטי ישראלית. הוא התפטר מתפקידו זה עקב סירוב הרוב בממשלת הולנד להחמיר בסנקציות נגד ישראל. ב איבדה המפלגה את כל מושביה בפרלמנט ונמחקה לחלוטין.

## היסטוריה
בתחילת 2021 כתב אומטזיכט את המנשר *A New Social Contract* עם רעיונות למפלגה הנוצרית דמוקרטית (CDA), שעבורה כיהן בבית הנבחרים באותה תקופה. לאחר סכסוך עם מפלגתו על מינויו של וופקה הוקסטרה למנהיג המפלגה והערה שדלפה במהלך כינון הקבינט 2021–2022, הוא נפרד מה-CDA ביוני 2021 והמשיך בתור סיעה של איש אחד בספטמבר אותה שנה.

לאחר שהוכרזו הבחירות הכלליות בהולנד ב-2023 בעקבות נפילת הקבינט הרביעי של מארק רוטה, אומטזיכט הקים את "חוזה חברתי חדש" (NSC) ב-19 באוגוסט 2023. המניפסט של 2021 שלו שימש בסיס למצע המפלגה החדשה. ב-20 באוגוסט 2023 הודיע שהוא לא שואף לכך ש-NSC תהפוך למפלגה הגדולה ביותר בבחירות הכלליות בנובמבר אותה שנה. אם זה אכן יקרה, הוא לא רצה להיות ראש ממשלה, אלא להישאר בבית הנבחרים כמנהיג פרלמנטרי. לאחר הצגת רשימת המועמדים של המפלגה, אומטזיכט כבר לא שלל את ראשות הממשלה.

## אידאולוגיה ועמדות
NSC תוארה על ידי מתנגדים כאנטי-ממסדית, וכן כדמוקרטית נוצרית, וקרובה לקהילתנות. סעיף 2 בתקנון המפלגה מדבר על "אחריות אישית, משפחה וקהילות ורכוש פרטי מבוזר" כעקרון מכונן, בעוד שתוכנית עקרונות נלווית מזכירה גם מושגים הכוללים פרסונאליזם, אתיקה של מידות וכלכלת שוק חברתית. המפלגה מבקרת גם את הנאו-ליברליזם ומאמינה שיש לרסן את הנטיות הנאו-ליברליות בכלכלה ההולנדית.

## קישורים חיצוניים
* 

## הערות שוליים

קטגוריה:הולנד: מפלגות
מרחב נגב

**מרחב נגב** הוא אחד מארבעת המרחבים של מחוז הדרום של משטרת ישראל. שטח הפעולה שבאחריות המרחב מתפרס על כל מערב הנגב, ובעבר כלל גם את שטחי צפון הנגב.
ממוזער|שוטרי סיור תחנת באר שבע של מרחב נגב
מרחב נגב מתמודד עם אתגרים רבים, בהם: סיכול הברחות סמים ונשק מהגבולות הארוכים עם מצרים וירדן למדינת ישראל; חילוץ מטיילים; הסדרת ההתיישבות הבדואית; פעילות משטרתית בחברה רב־תרבותית ושמירה על הביטחון האישי של האזרח.

מטה המרחב שוכן בשדרות טוביהו 95 באר שבע. מפקד המרחב הנוכחי הוא תת ניצב אמיר קליין.

## היסטוריה
כמסקנה מטבח שבעה באוקטובר ומלחמת חרבות ברזל שבאה בעקבותיה, הוחלט להפריד מהמרחב את שטחי צפון הנגב, על מנת ליצור הפרדה בין גזרה זו המתמקדת בפשיעה בדואית לבין גזרת מערב הנגב המתמקדת בחמאס. ב-4 בינואר 2026 הופרד מרחב רותם ממרחב נגב. קודם להפרדה היה מרחב נגב המרחב הגדול ביותר במחוז דרום מבחינת שטחו.ממוזער|שוטרי סיור של תחנת באר שבע

## תחנות
במרחב נגב חמש תחנות:

## הערות שוליים

נגב
קטגוריה:מחוז הדרום (משטרה)
אנתוטירוס

**אנתוטירוס** (ביוונית: **Ανθότυρος**) (**Anthotyro** ביוונית מודרנית, "גבינה פרחונית") היא גבינה טרייה מסורתית.

## סוגים
יש אנתוטירוס יבשה ואנתוטירוס טרייה. אנתוטירוס יבשה היא גבינה בשלה הדומה למיזיתרה, עשויה מחלב וממי גבינה של כבשים או עיזים, לפעמים בשילוב. היחס בין החלב למי גבינה הוא בדרך כלל 9 ל-1. על פי רוב הגבינה המוגמרת היא בצורת קונוס קטום, אך כאשר נשלחת במכולות היא עלול להתפורר. היא יכולה להיות מחלב לא מפוסטר, במקום שהחוק מתיר זאת.

## הייצור
החלב מחומם בטמפרטורה מתונה במשך עשר דקות ולאחר מכן מוסיפים אנזים הגבנה ומלח, תוך כדי ערבוב. את התערובת משאירים במכלים רדודים גדולים וכתוצאה מכך נוצרת תערובת רזה חלקית. למוחרת, מוסיפים מלח לתערובת, ולאחר מכן יוצקים אותה לתוך סלסילה דרך בד טול ומשאירים לניקוז. מוסיפים מלח כל יום במשך שלושה עד ארבעה ימים נוספים. בשלב זה הגבינה עדיין טרייה, אך פחות רכה. אם משאירים אותה להתיישן, בדרך כלל מוסיפים לה מלח סמיך, כדי לכסות את החלק החיצוני.

הגרסה הטרייה היא יבשה, לבנה, רכה או עם קשיחות בינונית, עם טעם מתוק, קרמי, ללא קליפה חיצונית וללא מלח. אפשר לאכול אותה לארוחת בוקר עם דבש ופירות, או במנות מלוחות עם שמן, עגבניות ועשבי בר. הגרסה היבשה היא קשה, יבשה, לבנה ומלוחה; יכול להיות לה ריח חזק הדומה לשרי. אפשר לאכול אותה על ספגטי או סלטים.

אנתוטירוס מיוצרת ביוון, בדרך כלל בתארקיה, מקדוניה, באיים היוניים ובכרתים.

## ראו גם
* רשימת גבינות
* המטבח של יוון

## הערות שוליים

קטגוריה:גבינות כבשים
קטגוריה:גבינות עיזים
קטגוריה:גבינות יווניות
אחינו כל בית ישראל

"**אחינו כל בית ישראל**" היא תפילה יהודית, המופיעה בנוסח אשכנז ונוסח ספרד כחלק מתפילת שחרית בשני וחמישי, בהמשך לאמירת ארבעה "יהי רצון" לאחר קריאת התורה.

## תוכן מקור התפילה
התפילה כוללת בקשה מאלוהים ("המקום") שיציל את כל היהודים שנמצאים בצרה בכל מקום שהם, והיא מדגישה בעיקר את הבקשה לשחרורם של אנשים הנתונים בשבי. היא מסיימת בבקשה שההצלה תתרחש עכשיו, במהרה ובקרוב (בארמית: "השתא בעגלא ובזמן קריב").

התפילה מופיעה כבר בסדר רב עמרם גאון ובמחזור ויטרי וכנראה חוברה בתקופת הגאונים. בסדר רב עמרם גאון ובאבודרהם היא מופיעה (יחד עם ארבעת "יהי רצון") בשבת מברכים (השבת שלפני ראש חודש שבה מברכים את החודש) כחלק מברכת החודש. במחזור ויטרי היא מופיעה בתפילת מנחה של שבת.

בפועל, המנהג היום הוא לאמרה בימי שני וחמישי, ולא בשבת (בנוסח הספרדים נאמרים ארבעה "יהי רצון" בשבת, אך לא נאמרת אחריהם תפילת "אחינו"), אולי מפני שתפילה זו עוסקת בצרות, שמעדיפים לא להזכירן בשבת.

בשנת תרע"ד, בזמן מלחמת העולם הראשונה, התקינו בכמה קהילות שכל הקהל יאמר את התפילה הזו ולא רק שליח הציבור. כיום זהו המנהג ברוב קהילות האשכנזים.

## בתרבות
ממוזער|תפילת אחינו כל בית ישראל למען השבת החטופים במלחמת חרבות ברזל

קטע תפילה זה הולחן על ידי אייבי רוטנברג ויצא באלבום לב ונפש שלו, שיצא בשנת 1990, וזכה לביצועים רבים בהם של גלעד פוטולסקי ולהקת שלהבת באלבום הנשמה לך 2 ושל שי אברמסון ולהקת הרבנות הצבאית. לחנו של יוסי גרין בוצע על ידי אברהם פריד באלבומו תנו שבח שיצא ב 1983. מרדכי בן דוד הוציא גם הוא לחן על מילים אלו באלבומו אני מאמין - שלח את עמי בשנת 1985.

בזמן מלחמת חרבות ברזל השיר הפך לחלק משירי המלחמה בשל היקף החטופים הרבים בשביה, והושר על ידי חרדים מטלזסטון בזמן צעדת משפחות החטופים. בעקבות כך יצא השיר כקליפ בביצוע מחודש על ידי הזמר מוטי שטיינמץ מתוך אירועי סיום הש"ס של ארגון "דרשו" יחד עם מקהלות שירה ומלכות (בלחן של אייבי רוטנברג). ליאור נרקיס פרסם ביצוע של אחינו כל בית ישראל בלחנו של אבי אוחיון, והוא דורג במקום השני במדיה פורסט.

## קישורים חיצוניים

*  באתר ויקיטקסט
* פרופ' אהרן קלרמן, אמירת 'יהי רצון' ו'אחינו' אחר קריאת התורה, **חמדעת**, טז תשפ"ג.
* 

## הערות שוליים

קטגוריה:סינגלים מ-2023
קטגוריה:שירי ליאור נרקיס
קטגוריה:שירים בעברית
קטגוריה:שירי מלחמת חרבות ברזל
קטגוריה:שירים חסידיים
קטגוריה:תפילת שחרית
החלטה 2216 של מועצת הביטחון של האו"ם

**החלטת מועצת הביטחון של האו"ם 2216** היא החלטה של מועצת הביטחון שעסקה במלחמת האזרחים בתימן, ההחלטה, שהתקבלה ב-14 באפריל 2015, קוראת להפסיק את האלימות ולהימנע מפעולות חד-צדדיות נוספות מצד כל המפלגות התימניות, בפרט החות'ים.

בהחלטה תמכו 14 מתוך 15 המדינות החברות במועצת הביטחון, בעוד שרק רוסיה נמנעה.

## ההחלטה
ההחלטה הטילה "סנקציות על יחידים המערערים את יציבות תימן, וקראו לכל המפלגות התימניות, בפרט החות'ים, להפסיק את האלימות ולהימנע מפעולות חד-צדדיות נוספות שאיימו על המעבר הפוליטי".

המועצה דרשה כי "החות'ים ייסוגו מכל האזורים שנתפסו במהלך הסכסוך האחרון, לוותר על נשק שנתפס ממוסדות צבא וביטחון, לחדול מכל הפעולות הנופלות בלעדית בסמכותה של ממשלת תימן הלגיטימית וליישם באופן מלא את החלטות המועצה הקודמות".

## קישורים חיצוניים
* [ההחלטה ב-undocs.org](https://undocs.org/S/RES/2216(2015))

## הערות שוליים

2216
2216
קטגוריה:מלחמת האזרחים בתימן (2014 ואילך)
קטגוריה:2015 בתימן
רוט פיינהובן

**רוּט פֵיינהוֹבֶן** (בהולנדית: **Ruut Veenhoven**; 26 בנובמבר 1942 – 9 בדצמבר 2024) היה סוציולוג הולנדי, מחלוצי המחקר המדעי של האושר.

## ביוגרפיה
פיינהובן נולד בהאג. הוא קיבל תואר שני בסוציולוגיה מאוניברסיטת ארסמוס ברוטרדם בשנת 1969. בשנות ה-60 היה עורך של עיתון סטודנטים ובין השאר עשה סקר בין הסטודנטים על איכות ההוראה של המרצים. בשנת 1984 קיבל מאותו המוסד דוקטורט על עבודה בנושא "מצב האושר", בה עשה סינתזה של 245 מחקרים על האושר. על בסיס עבודתו הקים מאגר מידע של מחקרים על אושר.

בשנים 1970–1990 היה פעיל בדרישה ללגליזציה של הפלות. בעקבות התעסקותו בנושא זה, שהיה שנוי במחלוקת, הוא החליט שלא להיכנס לעבוד בממשלה, וחזר לאוניברסיטה.

ב-9 בדצמבר 2024 נפטר רוט ויינהובן ממיאלומה נפוצה.

## מחקר
בשנת 1990 פרסם פיינהובן מאמר בו יצא נגד התיאוריה ש"האושר הוא יחסי" ולא תלוי בתנאי החיים של האדם. הוא טען שתנאי חיים לא נעימים פוגעים בתחושת האושר, ועל כן שיפור בתנאי החיים משפר את תחושת האושר לאורך זמן. כן טען שקשיי עבר אינם גורמים לתחושת אושר יותר גבוהה בעיתות רווחה ושאנשים באופן כללי הם בעלי השקפה חיובית על חייהם ולא נייטרלית. הוא טען שתאוריית "האושר הוא יחסי" נובעת מבלבול של אושר כולל שיש בו מרכיב התלוי במילוי צרכים ביו-פיזיולוגיים, עם שביעות רצון, הנובע מהשוואה עם מה שהאדם חושב שהיה אמור להיות.

במאמר משנת 2000 חילק פיינהובן את המדדים השונים של איכות החיים לארבע קבוצות על פי שני מדדים: הזדמנויות אל מול תוצאות, וחיצוניות אל מול פנימיות. בהתאם הוא התייחס לארבעה מדדים שונים של איכות חיים:
# התאמת הסביבה לחיים (Livability of environment), הזדמנות חיצונית
# היכולת של האדם לחיות (Life-ability of the person), הזדמנות פנימית
# תועלת של החיים (utility of life), תוצאה חיצונית
# הערכה של החיים (Appreciation of life), תוצאה פנימית

פיינהובן טען שלמעט הערכת החיים, שניתן לכמתה על סולם יחיד של אושר, שאר המדדים אינם ניתנים לכימות במדד יחיד, ובהתאם לכך לא ניתן לתת מדד כולל לאיכות חיים.

## קישורים חיצוניים
* Ruut Veenhoven (1942-2024), באתר של אוניברסיטת ארסמוס ברוטרדם 

## הערות שוליים

קטגוריה:סוציולוגים הולנדים
קטגוריה:בוגרי אוניברסיטת ארסמוס ברוטרדם
קטגוריה:הולנדים שנולדו ב-1942
קטגוריה:הולנדים שנפטרו ב-2024
בוקונצ'יני

**בוקונצ'יני** (באיטלקית: **Bocconcini**; שפירושו: bocconcino, "פה קטן" וברבים פיות קטנים) הם כדורי גבינת מוצרלה קטנים. הכדורים הם גבינות עדינות חצי רכות, לבנות וללא קליפה, שמקורן בנאפולי ויוצרו פעם רק מחלב של תאו ים תיכוני איטלקי. כיום, הם עשויים בדרך כלל משילוב של חלב תאו וחלב פרה. בוקונצ'יני ארוזים במי גבינה או במים, בעלי מרקם ספוגי וסופגים טעמים.

## הייצור
מכינים אותה בשיטת פסטה פילאטה (באנגלית: Spun Paste, שהיא טכניקה לייצור משפחת גבינות איטלקיות המכונה גם "קרישה משוכה") על ידי טבילת גבשושית במים חמים או מי גבינה, ולישה, משיכה ומתיחה. כל כדור גבינה היא בערך בגודל, צורה וצבע של ביצה קשה: אכן, שם חלופי שלה בשימוש הוא , כלומר "ביצי תאו". ניתן לרכוש גם בוקוצ'יני בייבי ("במביני"); זו גרסה קטנה יותר, בערך בגודל של ענבים גדולים או דובדבנים. גרסה קטנה יותר של זו ידועה גם בשם ciliegine ("דובדבנים קטנים").

בוקונצ'יני במים של חלב תאו עדיין מיוצרים בנפות של נאפולי, קזרטה, וסלרנו, בשם "ביס עם קרם בתאו" (Bocconcini alla panna di bufala), בתהליך הכולל ערבוב מוצרלה של חלב תאו PDO טרי עם שמנת טרייה.

מיוצרים גם בוקונצ'יני מחלב פרה מלא, שבו תכולת הנוזל הגבוהה יותר, בהשוואה למוצרלה רגילה, מעניקה להם את העקביות הרכה של שמנת.

ניתן לקנות בוקונצ'יני ברוב הסופרמרקטים האיטלקיים. הם משמשים לעיתים קרובות בסלט קפרזה, או מוגשים ללוות פסטה.

## קישורים חיצוניים
* איך להכין בוקונצ'יני - מאויר צעד אחר צעד.

## הערות שוליים

קטגוריה:המטבח הנאפוליטני
קטגוריה:גבינות איטלקיות
קטגוריה:גבינות לבנות
יהודה דון

**יהודה דון** (יוני 1930 – 3 ביוני 2017) היה כלכלן ישראלי ממייסדי המחלקה לכלכלה באוניברסיטת בר-אילן. התמחה בכלכלת פיתוח, כלכלה שיתופית והיסטוריה כלכלית של קהילות ישראל בתפוצות. מחבר פורה של ספרים ומאמרים בתחום התמחותו.

עד לפרישתו לגמלאות שימש פרופסור מן המניין במחלקה לכלכלה באוניברסיטת בר-אילן וכפרופסור אורח באוניברסיטאות ברחבי העולם. ולאחר פרישתו כפרופסור אמריטוס. הוא זכה בפרס שאנדור שייבר.

## קורות חיים
נולד בבודפשט שבהונגריה ולמד במוסדות חינוך יהודיים. שרד את השואה ושנים אחדות לאחר המלחמה עלה לארץ ישראל.

אחרי מלחמת העצמאות החל את לימודיו ב בירושלים, ומשם המשיך ללימודים בבית הספר לכלכלה של לונדון.

בראשית שנות ה-60 של המאה ה-20 החל להרצות במחלקה לכלכלה של אוניברסיטת בר-אילן, מ-1977 כפרופסור, ולפי שיטת הניהול של האוניברסיטה, שימש כמה פעמים כראש המחלקה. במשך שנותיו באקדמיה כיהן כמרצה אורח גם באוניברסיטאות בארצות הברית (אוניברסיטת סן פרנסיסקו; ישיבה יוניברסיטי; אוניברסיטת הרווארד, 1979–1981; ואוניברסיטת בוסטון, 1982–1990), בהונגריה (אוניברסיטת בודפשט, 1994) ובאנגליה (בית הספר לכלכלה בלונדון, 1998).

ב-1997 פרש לגמלאות. ובמקביל החל ב-1998 שימש מרצה ב

## חיים אישיים
ביוני 2017 נפטר ג׳ון ונקבר בבית העלמין ירקון.

היה נשוי לאסתר מלכה חיה להם נולדו שני בנים ובת (שלומית). בנו יעקב דון נרצח בנובמבר 2015 ב.

בנו רמי (ירמיהו) דון משמש אף הוא פרופסור באוניברסיטת בר-אילן, בפקולטה למדעי החיים ע"ש גודמן.

נכדו, ישראל פישר, הוא עיתונאי כלכלי ומשמש כעורך הכלכלי של גלי צה"ל ומגיש תוכנית יומית על כלכלה.

## קישורים חיצוניים
* יהודה דון, באתר הוצאת הספרים של אוניברסיטת בר-אילן
* Professor Emeritus Yehuda Don, באתר המחלקה לכלכלה באוניברסיטת בר-אילן 

## הערות שוליים

קטגוריה:כלכלנים ישראלים
קטגוריה:סגל אוניברסיטת בר-אילן: כלכלה
קטגוריה:בוגרי האוניברסיטה העברית בירושלים
קטגוריה:בוגרי בית הספר לכלכלה של לונדון
קטגוריה:יהודים הונגרים
קטגוריה:ניצולי השואה: הונגריה
קטגוריה:אבות שכולים: חללי פעולות האיבה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1930
קטגוריה:ישראלים שנפטרו ב-2017
קפלוטירי

**קפלוטירי** (ביוונית: **κεφαλοτύρι**; בטורקית: **Talar peyniri**; באנגלית: **Kefalotyri**) היא גבינה לבנה קשה ומלוחה העשויה מחלב כבשים או מחלב עיזים (או משניהם) ביוון ובקפריסין. גבינה דומה בשם קפלוגרביירה (Kefalograviera), העשויה גם היא מחלב כבשים או עיזים (או משניהם), נמכרת לפעמים מחוץ ליוון ולקפריסין כקפלוטירי. בהתאם לתערובת החלב המשמשת בתהליך, הצבע יכול להשתנות בין צהוב ללבן.

## מאפיינים
זוהי גבינה קשה מאוד. קפלוטירי ניתן לצרוך כמות שהיא, לטגן בשמן זית למנה הנקראת סאגאנקי (Saganaki), או להוסיף למאכלים כמו מנות פסטה, בשר או ירקות מבושלים, והיא מתאימה במיוחד כגבינה מגוררת. היא משמשת גם יחד עם גבינת פטה ברוב המוחלט של המתכונים של ספנקופיטה, ומתכונים רבים מציעים להחליף עם פקורינו רומנו או פרמזן אם לא ניתן להשיג קפלוטירי. זוהי גבינה פופולרית וידועה, המבססת את שורשיה ביוון בתקופה הביזנטית. ניתן למצוא אותה בכמה חנויות גורמה או מתמחות במדינות אחרות. לגבינות צעירות לוקח חודשיים-שלושה להבשיל. קפלוטירי מיושנת, בן שנה ומעלה, יבש יותר עם טעם חזק יותר, וניתן לאכול אותו כמזה עם אוזו, או לגרר על מזון.

## הערות שוליים

קטגוריה:גבינות כבשים
קטגוריה:גבינות עיזים
קטגוריה:המטבח הקפריסאי
קטגוריה:גבינות יווניות
ואחאקה (גבינה)

גבינת **ואחאקה** (בספרדית: **Oaxaca**), המכונה גם **quesillo** ו-**queso de hebra**, היא גבינה לבנה, חצי קשה, דלת שומן שמקורה במקסיקו. היא דומה למונטריי ג'ק לא מיושן, אבל עם מרקם דומה למוצרלה או גבינת מחרוזת (צמות גבינה קלועות).

## היסטוריה
הגבינה נקראת על שם מדינת ואחאקה בדרום מקסיקו, שם היא נוצרה לראשונה. תהליך ייצור גבינת המחרוזת (צמות גבינה קלועות) הובא למקסיקו על ידי חברי המסדר הדומיניקני שהתיישבו בוואחאקה. הגבינה זמינה במספר צורות.

השם "quesillo" הוא זה שניתן על ידי האזור שבו היה מקורו, ואז היא אימצה את השם גבינת ואחאקה, ההבדל האמיתי היחיד הוא היכן יוצר מוצר החלב הזה או היכן הוא נרכש, אבל במהותו היא אותה הגבינה. עם זאת, יש הסבורים שעדיף להשאיר את השם גבינת ואחאקה מכיוון שהגבינה הזו תהפוך את מדינת ואחאקה למפורסמת מחוץ למקסיקו, וכמו גבינת מנצ'גו, גבינת גאודה או אחרות, השם ישויך בסופו של דבר למקום מסוים.

## ייצור
מעט פחות מ-30,000 טונות של גבינת ואחאקה יוצרו במקסיקו בשנת 2020. חלק ניכר ממנה מגיע ממדינת ואחאקה, הממוקמת כאמור בדרום מקסיקו. תהליך הייצור מסובך וכולל מתיחת הגבינה לסרטים ארוכים וגלגולה כמו כדור חוט בתהליך הפסטה פילאטה. גבינה נוספת המיוצרת בשיטה זו היא המוצרלה, אם כי התהליך הסופי של גבינת ואחאקה דומה יותר לגבינות הקלועות האחרות.

## שימושים
Queso Oaxaca (גבינת ואחאקה) נמצאת בשימוש נרחב במטבח המקסיקני, במיוחד בקסדיה ובאמפנדה, שם הגבינה מומסת ומוסיפים לה מרכיבים נוספים, כגון הויטלאקוצ'ה (סוג של תירס) ופרחי קישואים, למילוי.

## מחוץ למקסיקו
מבלבלים לעיתים קרובות את גבינת ואחאקה עם גבינת אסאדֵרו (queso asadero), גבינה המיוצרת במדינת צ'יוואווה הצפונית. הן דומות במרקם, אבל מיוצרות בשיטות שונות, מה שהופך את גבינת ואחאקה לחה יותר. בקוסטה ריקה, היא ידועה בשם queso palmito. השם נובע מהדמיון לעקביות החוטית של לבבות הדקל (פלמיטו). בניקרגואה, הונדורס, קולומביה ואל סלבדור, הגבינה ידועה בשם quesillo.

## גלריה

Empanada flor de Calabeza.jpg|מאכל מקסיקני עם גבינת ואחאקה (אמפנדה)*
Tlayuda con Quesillo, Oaxaca.jpg|מאכל שעליו עגבניות וצמות גבינה ואחאקה*


## ראו גם
* גבינות של מקסיקו
* רשימה של גבינות מתיחה
* מטבח Oaxacan

## לקריאה נוספת
* 

## קישורים חיצוניים

## הערות שוליים

קטגוריה:גבינות
קטגוריה:המטבח המקסיקני
מבצע חלוץ

**מבצע חלוץ** היה מבצע של סיירת מטכ"ל וחיל האוויר (טייסת 124), שכלל סיור מיוחד בעומק שטח מצרים בלילה בין 10–11 באוגוסט 1963. המבצע כלל את הסיור העמוק ביותר של צה"ל לשטח מדינה ערבית עד אותה עת, והסיור המוטס הראשון שביצעה ישראל לתוך שטח מדינה ערבית. מבצע חלוץ, היה החלוץ בסדרה של מבצעים דומים שבאו בעקבותיו, ולכן נקרא כך.

## רקע
ב-18 בפברואר 1960 הפתיעה מצרים את ישראל כאשר העבירה לסיני דיוויזיית שריון ושלוש חטיבות חי"ר. רק כעבור ארבעה ימים למדה ישראל על הפעולה המצרית משירותי מודיעין זרים. באותה עת כבר הגיע הכוח הקדמי של אוגדת השריון המצרית לאזור ג'בל ליבני. בתגובה, העלתה ישראל כוננות ותגברה כוחותיה בגבול מצרים (אירוע שנודע בשם כוננות רותם).

האירוע עורר בישראל ויכוחים וביקורת חריפה ביחס ליעילותה ולתפקודה של ההתרעה המודיעינית. היה ברור כי היה על המודיעין לדעת על המהלך המצרי זמן רב בטרם נרשמה תזוזת כוחות בצד המצרי. הנושא הסתיים ברפורמה משמעותית בנוהלי ההתרעה שהיו נהוגים במודיעין (בין היתר, החלו להפעיל את סיירת מטכ"ל לצורך זה).

ראש אמ"ן, מאיר עמית, הצליח לשכנע את ראש הממשלה ושר הביטחון, לוי אשכול בחשיבות המבצע ולהקצות לפרויקט תקציב יוצא דופן של 2 מיליון דולר. היחידה הטכנולוגית של אמ"ן נזקקה לסכום זה על מנת לפתח את המערכות בהן נעשה שימוש במבצעים חלוץ, שרקרק ודומיהם.

## תכנון
המבצע תוכנן על ידי אברהם ארנן (מייסדה של סיירת מטכ"ל ומפקדה הראשון) אשר קיבל על תכנונו (ועל תכנון מבצע שרקרק שבוצע אחריו) את פרס ביטחון ישראל.

## משתתפים
מפקד כח סיירת מטכ"ל במבצע היה סגן אהוד ברק (לימים מפקד סיירת מטכ"ל, ראש אמ"ן, הרמטכ"ל וראש הממשלה).

צוות המסוק (סיקורסקי S-58) במבצע היו מפקד הטייסת רס"ן אורי ירום (קברניט) וסרן רפאל סברון (נווט) אשר קיבלו את עיטור המופת על חלקם במבצע.

## המבצע
המבצע הוכיח את ההיתכנות להנחית כח (וציוד מבצעי) הרחק בעומק שטח האויב ולהחזירו בשלום. בפועל – מעבר לטיסה ולהנחתה בשטח – לא בוצעה ככל הנראה על ידי אנשי סיירת מטכ"ל פעילות מבצעית של ממש.

## מבצעים מוטסים עוקבים
בעקבות מבצע חלוץ בוצעו המבצעים המוטסים הבאים:
* מבצע שרקרק
* מבצע שלדג
* מבצע נקר
* מבצע כחל
* מבצע ירגזי

## הערות שוליים

קטגוריה:1963 בישראל
קטגוריה:פעולות סיירת מטכ"ל
חלוץ
קטגוריה:פשיטות צה"ל במצרים
אמין חזבאווי

**מוחמד אמין חזבאווי** (בפרסית: **محمد امین حزباوی**; נולד ב-6 במאי 2003 באהוואז שבאיראן) הוא כדורגלן איראני המשחק בעמדת הבלם בקבוצת א-סד מליגת העל הקטרית ובנבחרת איראן.

## קריירת מועדונים
חזבאווי גדל במחלקת הנוער של פולאד. הוא ערך 18 הופעות ליגה במדי הקבוצה הבוגרת של המועדון במסגרת ליגת העל האיראנית, וערך גם שתי הופעות במסגרת ליגת האלופות האסיאתית בעונת .

ב-25 במאי 2023 חתם על חוזה לחמש שנים בא-סד מליגת העל הקטרית.

## קריירה בין-לאומית
ב-23 במרץ 2023 ערך חזבאווי את הופעת הבכורה שלו בנבחרת איראן, בתיקו 1-1 נגד נבחרת רוסיה במשחק ידידות.

## הערות שוליים

## קישורים חיצוניים

קטגוריה:כדורגלנים איראנים
קטגוריה:בלמי כדורגל איראנים
קטגוריה:כדורגלני א-סד
קטגוריה:כדורגלני נבחרת איראן
קטגוריה:ספורטאים איראנים בקטר
קטגוריה:איראנים שנולדו ב-2003
רומנו פלוריאני מוסוליני

**רומנו בניטו פלוריאני מוסוליני** (באיטלקית: **Romano Benito Floriani Mussolini**; נולד ב-27 בינואר 2003), או כפי שמכונה בתקשורת האיטלקית **מוסוליני ג'וניור** (****), הוא כדורגלן איטלקי, המשחק בעמדת המגן הימני או הקשר הימני בקרמונזה מהסרייה א', בהשאלה מלאציו.

הוא בנו של הפוליטיקאית אלסנדרה מוסוליני, נכדו של הפסנתרן רומנו מוסוליני ונינו של מנהיג איטליה הפשיסטית בניטו מוסוליני.

## ראשית חייו
פלוריאני מוסוליני נולד בשנת 2003, בנם השלישי של מאורו פלוריאני ואלסנדרה מוסוליני. סבו, רומנו מוסוליני, היה פסנתרן, וסבא רבא שלו היה הרודן בניטו מוסוליני. דודה רבתא שלו היא השחקנית סופיה לורן.

כתוצאה מכך, יש לו שם משפחה כפול. זהו דבר חריג ביחס לנורמות השם באיטליה, כאשר הרשויות האזרחיות האיטלקיות והכנסייה הקתולית הרומית נדרשו לאשר זאת בעת טבילתו לנצרות, שכן באותה תקופה נאסר בדרך כלל על מתן שם משפחה כפול לפי החוק האיטלקי.

## קריירה
הקריירה המקצועית של פלוריאני מוסוליני החלה בקבוצות הנוער של אסוצ'אציונה ספורטיבה רומא, לפני שעבר לשחק בסוצ'ייטה ספורטיבה לאציו בגיל 13. בעודו בלאציו, הוא הושאל למועדון החובבים ויגור פרקונטי. זאת, לאחר שלא היו לו כלל דקות משחק בלאציו במשך שנתיים, עד הופעת הבכורה שלו בנבחרת עד גיל 17.

כשנשאל אם שם משפחתו של השחקן, פלוריאני מוסוליני, עלול להשפיע לרעה על דקות המשחק שיקבל, ענה מאמן הנוער של לאציו, מאורו ביאנצ'סי, "שם המשפחה המכביד? מעולם לא דיברתי עם ההורים שלו, והדבר היחיד שחשוב הוא האם לשחקן מגיע לשחק. ותו לא". במרץ 2021, פלוריאני מוסוליני חתם על חוזה מקצועי בקבוצה הבוגרת של לאציו, עד שנת 2024.

ב-24 באוקטובר 2021, הוא שובץ בפעם הראשונה בהרכב הבוגרים של לאציו, כמחליף במשחק בסרייה א' נגד הלאס ורונה, אם כי לבסוף הוא לא השתתף במשחק.

ב-3 באוגוסט 2023, לאציו הודיעה על השאלתו לקבוצה פסקארה מסרייה ג', שמאמנה הוא זדנק זמאן, הבעלים לשעבר של פסקארה.

ב-5 ביולי 2024 הושאל פלוריאני לעונה אחת ליובה סטאביה מהסרייה ב'.

ב-14 ביולי 2025 הושאל פלוריאני לקרמונזה שעלתה לסרייה א' לעונה אחת עם אופצית רכישה. ב-29 באוגוסט ערך פלוראני הופעת בכורה בסרייה א' בניצחון של קרמונזה 3–2 על ססואולו במסגרת המחזור השני של עונת 2025/2026 בסרייה א'.

## חיים אישיים
פלוריאני מוסוליני זכה לתשומת לב לאחר שהופיע בטלוויזיה עם אימו בפורמט האיטלקי של "רוקדים עם כוכבים" . על אף שם משפחתו וייחוסו המשפחתי, פלוריאני מוסוליני הצהיר כי אין לו עניין בפוליטיקה. הוא למד בבית הספר הבינלאומי הבריטי ע"ש סנט ג'ורג'  שבעיר רומא, וחתם בלאציו במהלך הלימודים במקום.

## קישורים חיצוניים
* פרופיל רשמי, באתר לאציו

## הערות שוליים

קטגוריה:רומא: אישים
קטגוריה:משפחת מוסוליני
קטגוריה:כדורגלנים איטלקים
קטגוריה:מגני כדורגל איטלקים
קטגוריה:קשרי כדורגל איטלקים
קטגוריה:כדורגלני לאציו
קטגוריה:כדורגלני פסקארה
קטגוריה:כדורגלני יובה סטאביה
קטגוריה:כדורגלני קרמונזה
קטגוריה:איטלקים שנולדו ב-2003
גלי-דנה זינגר

**גלי-דנה זינגר** (נולדה ב-23 באפריל 1962) היא משוררת, מתרגמת ועורכת את "נקודתיים", כתב-עת דו-לשוני עברי-רוסי (יחד עם נקודא זינגר).

## קורות חייה
נולדה בלנינגרד, ברית המועצות, שם למדה במכון לתיאטרון, למוזיקה ולקולנוע. בשנת 1988 עלתה לישראל ומתגוררת מאז בירושלים.

זינגר עוסקת בכתיבת שירה, באמנות ויזואלית, בצילום ובאיור ספרים. הציגה בתערוכות, ביניהן בתערוכת איורים לספרי ילדים באגף הנוער של מוזיאון ישראל (עם בעלה נקודא זינגר). השתתפה בשישה פסטיבלים לשירה ישראלית במטולה, פעמיים בפסטיבל הבינלאומי למשוררים בירושלים ובביאנלה הבינלאומית של המשוררים במוסקבה ב-2003 וב-2005. שיריה פורסמו בכתבי עת ספרותיים בעברית בישראל וכן תורגמו לאנגלית, ליידיש ולגאורגית והופיעו ברוסיה ובאירופה.

### פרסים
* 1996 - פרס שר הקליטה לכותבים בשפות זרות.
* 2000 - פרס "שירה - 2000" בפסטיבל משוררים במטולה.
* 2004 - פרס היצירה לסופרים עבריים על-שם ראש הממשלה, לוי אשכול.
* 2025- זכתה בפרס ברנר לשירה על ספרה: "אשליה מתקנת".

## ספריה

### פרי עטה
* לחשוב: נהר: שירים (תל אביב: הקיבוץ המאוחד, 2000).
* שירים עיוורים (תל אביב: הקיבוץ המאוחד, 2002).
* צורף מקרים: שירים (רעננה: אבן חושן, תשס"ז 2006).

### בעריכתה
* שיח משוררים: אנתולוגיה דו-לשונית של תרגומים עבריים לשירה הנכתבת בישראל בשפה הרוסית / בשיתוף עם פטר קריקסונוב (תל אביב: הקיבוץ המאוחד, 1999).

## לקריאה נוספת
* רומן כצמן, 'מחשבתי רעבה': על שירתה העברית של גלי־דנה זינגר, מחקרי ירושלים בספרות עברית, תש"ף, עמ' 565–601

## קישורים חיצוניים
* 
* האתר של גלי-דנה זינגר
* 
* 
* 
* גלי-דנה זינגר באתר בננות
* אתר נקודתיים
* 
* ראיון עם המשוררת והמתרגמת גלי-דנה זינגר, הד האולפן החדש, סתיו 2008

## הערות שוליים

קטגוריה:מתרגמות רוסיות
קטגוריה:מתרגמים יהודים רוסים
קטגוריה:מתרגמות ישראליות
קטגוריה:מתרגמים מרוסית
קטגוריה:מתרגמים לרוסית
קטגוריה:מתרגמים מעברית
קטגוריה:מתרגמים לעברית
קטגוריה:משוררות ישראליות
קטגוריה:משוררות כותבות עברית
קטגוריה:משוררות רוסיות
קטגוריה:משוררים יהודים רוסים
קטגוריה:סופרות ישראליות
קטגוריה:סופרים יהודים רוסים
קטגוריה:זוכות פרס היצירה לסופרים ומשוררים
קטגוריה:פעילים ציונים ברוסיה
קטגוריה:ישראליות ילידות ברית המועצות
קטגוריה:עולות בשנות ה-1980
קטגוריה:זוכות פרס ברנר
קטגוריה:ישראליות שנולדו ב-1962
קטגוריה:ישראלים שנולדו ב-1962
שרה חפרי אפלל

**שרה חפרי אפלל** (נולדה ב-1948) היא סופרת ישראלית.

## ביוגרפיה
שרה חפרי אפלל גדלה באיילת השחר. מוסמכת האוניברסיטה העברית במדעי הרוח. עבדה כמורה בתיכון.

כתבה עבודת גמר לתואר שני: שיר הזמר הישראלי משוחח עם המקרא, ירושלים תשנ"ה.

## ספריה
*גברתנו של המגדל (ספרית פועלים, 1996)
*שושנה (זמורה ביתן, 1999)
*מה שידעה השמש (ידיעות ספרים, 2006)
*המפה הפנימית (כרמל, 2023)

## פרסים
* ספרה **גברתנו של המגדל** זכה מטעם משרד המדע והאמנות לעידוד ספרי ביכורים
* פרס קרן אולשוונג לספרות (מטעם האפוטרופוס הכללי)
* פרס היצירה לסופרים עבריים על שם לוי אשכול (2004)

## קישורים חיצוניים
* 
* 
* 
* ביקורת על הספר מה שידעה השמש באתר טקסט, ספטמבר 2006
* שרה חפרי-אפלל באתר גוגל ספרים
* תמונות מארכיון קיבוץ איילת-השחר
* שרה חפרי־אפלל, כתבות באתר הארץ

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:ישראליות שנולדו ב-1948
קטגוריה:ישראלים שנולדו ב-1948
חטיבת הזיהוי הפלילי

**חטיבת הזיהוי הפלילי** היא יחידה במשטרת ישראל האחראית על ביצוע בדיקות מדעיות למוצגים שאותרו בזירות עבירה והפקת חוות דעת מומחה, לצורך ביסוס ראיות פורנזיות במסגרת החקירה הפלילית. ייעודה של חטיבת הזיהוי הפלילי הוא לפתח ולקדם את תחום הזיהוי הפלילי כדי להגביר את יעילותם של הליכי חקירה והעמדה לדין. כמו כן, שוטרי חטיבת הזיהוי הפלילי פרוסים במעבדות מז"פ במטה הארצי ובשלוחות ברחבי הארץ. מומחי מז"פ מייעצים ומסייעים בתחום עיסוקם לגופי ביטחון ומוסדות שלטון.

## מבנה
החטיבה מחולקת למספר יחידות:
* **מעבדת מאגר טביעות אצבע (ט"א)** – אחראית ניהול מאגר טביעות האצבע של משטרת ישראל ומסייעת בזיהוי חללים בעקבות אירועי פיגוע או אסונות רבי נפגעים.
* **מעבדה לפיתוח טביעות אצבע** – אחראית על פיתוח טביעות אצבע סמויות בזירות עבירה.
* **מעבדת מאגר דנ"א (DNA)** – מנהלת את מאגר הדנ"א של משטרת ישראל והשוואה בין פרופילי דנ"א מזירות עבירה. כמו כן מסייעת בזיהוי חללים אלמוניים.
* **מעבדת דנ"א וביולוגיה** – אחראית על איתור חומר ביולוגי והפקת פרופילי דנ"א מזירות עבירה, והעברתם למאגר לביצוע חיפוש.
* **מעבדה לראיה דיגיטלית** – אחראית על מאגר התצלומים המשטרתי, על תחום הקלסתרונים, זיהוי פנים ביומטרי ובדיקת דמיון בין תמונות.
* **מעבדת סמים ארצית** – אחראית על בדיקת מוצגים החשודים כמכילים סמים, וחומרים מסכנים.
* **מעבדת סימנים וחומרים** – אחראית על השוואת עקבות נעליים וצמיגים, בדיקות למציאת שרידי ירי על מוצגים וחשודים, ובדיקות להערכת מרחקי ירי וקביעת חורי ירי במוצג.
* **מעבדת נשק** – בדיקות לזיהוי ולהשוואה של תחמושת וכלי ירייה מכל אירועי הירי, וזיהוי כלי נשק ותחמושת והשוואה בין קליעים או תרמילים שנורו מכלִי נשק.
* **מעבדת מסמכים** – אחראית על השוואה בין כתב יד שכותבו אינו ידוע, בדיקת מהימנות של תעודות שונות, גילוי זיופים, ובדיקת שטרות כסף החשודים כמזויפים.
* **מדור זיהוי חללים** – עוסק בזיהוי חללים בשגרה ובאירועי רבי נפגעים.
* **מדור פסיכולוגיה חקירתית** – אחראית על ביצוע בדיקות פוליגרף, ראיון קוגניטיבי, פרופילאות ופעולות נוספות בתחומי הפסיכולוגיה החקירתית.

## הערות שוליים

קטגוריה:יחידות משטרת ישראל
קטגוריה:זיהוי פלילי